Friday Harbor

Friday Harbor az Amerikai Egyesült Államok északnyugati részén, Washington állam San Juan megyéjében, a San Juan-szigeten elhelyezkedő város, a megye székhelye. A 2010. évi népszámlálási adatok alapján 2162 lakosa van. Története A Hudson’s Bay Company 1850-től lazacpácoló üzemet, később pedig juhfarmot tartott fenn. A település névadója Joseph Poalie Friday hawaii őslakos, aki 1841-től a Pugets Sound Agricultural Company munkatársa volt, később pedig juhtenyésztéssel foglalkozott. 1859-ben egy disznó lelövése miatt az USA és az Egyesült Királyság között fegyveres konfliktus kezdődött. 1873-ban a szigetcsoport önálló megyévé alakult. Friday Harbor 1909. február 10-én kapott városi rangot. Simomura Oszamu, Roger Y. Tsien és Martin Chalfie a medúzákban megtalálható zölden fluoreszkáló fehérje felfedezéséért kémiai Nobel-díjat kapott. Éghajlat A város éghajlata mediterrán (a Köppen-skála szerint Csb). Népesség A 2010-es népszámláláskor a városnak 2162 lakója, 1015 háztartása és 481 családja volt. A népsűrűség 382,7 fő/km2. A lakóegységek száma 1273, sűrűségük 225,3 db/km2. A lakosok 83,1%-a fehér, 0,3%-a afroamerikai, 0,5%-a indián, 2%-a ázsiai, 0,1%-a a Csendes-óceáni szigetekről származik, 10,9%-a egyéb, 3,1%-a pedig kettő vagy több etnikumú. A spanyol vagy latino származásúak aránya 15,9% ( ) A háztartások 27,3%-ában élt 18 évnél fiatalabb. 30,2% házas, 12% egyedülálló nő, 5,1% egyedülálló férfi, 52,6% pedig nem család. 46% egyedül élt; 17,7%-uk 65 éves vagy idősebb. Egy háztartásban átlagosan 2,05 személy élt; a családok átlagmérete 2,88 fő. A medián életkor 41,3 év volt. A város lakóinak 22,6%-a 18 évesnél fiatalabb, 8,5% 18 és 24 év közötti, 23,2%-uk 25 és 44 év közötti, 28,7%-uk 45 és 64 év közötti, 17%-uk pedig 65 éves vagy idősebb. A lakosok 47,2%-a férfi, 52,8%-a pedig nő. Oktatás A városban működik a Washingtoni Egyetem biológiai laboratóriuma. A San Juan-szigeti Tankerület által fenntartott közoktatási intézmények mellett három magániskola (Stillpoint School, Paideia Classical School és Spring Street International School), valamint a Skagit-völgyi Főiskola egy campusa is megtalálható a városban. A 2013-ban megszűnt Stuart Island Elementary School a „nehezen megközelíthető, de szükséges” intézmények közé tartozott. A tömegkultúrában A város a Microsoft Flight Simulator X repülőszimulátor alapértelmezett kezdőpontja. A településen forgatták az Átkozott boszorkák és a Namu, a gyilkos bálna című filmeket, továbbá szerepel a Paul Watson környezetvédelmi aktivistát bemutató Pirate for the Sea című alkotásban is. Lisa Kleypas Friday Harbor regénysorozata a városban játszódik. Nevezetes személy Paul Watson, környezetvédelmi aktivista, a Sea Shepherd Conservation Society alapítója Testvérvárosok Friday Harbor testvértelepülései: Terschelling, Hollandia Vela Luka, Horvátország Jegyzetek Fordítás Ez a szócikk részben vagy egészben a Friday Harbor, Washington című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Hivatalos honlap (angolul) Kereskedelmi kamara (angolul)